**Protokol o kontroli ulaska i izlaska u OŠ Mertojak**

Poštovani,

sukladno **Protokolu o kontroli ulaska i izlaska u školskim ustanovama,** a s ciljem osiguravanja veće sigurnosti u školskim ustanovama, zaštite učenika i svih radnika u školskim ustanovama te prevencije mogućih situacija povećanog rizika, **od 7. siječnja 2025**. krećemo s provođenjem određenih mjera i u našoj školi.

Ulaz u školu bit će moguć **samo na glavni ulaz škole.**

**Ulazna vrata bit će zaključana s vanjske strane tijekom cijelog radnog vremena**.

U svrhu ulaska učenika u školsku ustanovu vrata će biti otključana 30 minuta prije početka i 15 minuta nakon završetka nastave.

Učenici koji nemaju prvi školski sat ili imaju izbornu nastavu ili nastavu TZK-a u suprotnoj smjeni, dolaze na glavni ulaz 5 minuta prije početka nastave.

Tijekom malog odmora učenicima nije dopušteno napuštanje školske ustanove.

**Tijekom velikog odmora učenicima osnovne škole** **nije dopušten izlazak izvan školskog dvorišta**.

Učenici koji ne primaju školsku marendu, neka je ponesu sa sobom od kuće.

**Roditelji mogu ulaziti u školsku ustanovu** (primanja roditelja, razgovor sa stručnom službom…) **samo u dogovorenom terminu** **uz obaveznu prethodnu najavu** putem e-maila ili na poziv školske ustanove.

Djelatnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe.

Osobi koja to odbije neće se dopustiti ulazak u školsku ustanovu.

U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice.

Djelatnik školske ustanove može izvršiti sigurnosne preglede:

– učenika i njihovih predmeta (odjeća, torba i dr.)

– drugih osoba koje ulaze u školsku ustanovu i njihovih predmeta (torbe i dr.).

Ove mjere podložne su promjenama pa vas molimo da redovito provjeravate mrežne stranice škole.

Zahvaljujemo na suradnji!